Was immer sich vertraache kennt  war domols noch ganz strikt getrennt:  S hot Grenze gewwe, Passkontrolle,  die Leit sin gfroocht worr was se wolle,  Schoklaad, Zigarre, Alkohol  warn net erlaubt, odder s koscht Zoll,  die Schtrooß muscht mit de Autos teile,  s gibt noch kä Fahrrad-Wander-Zeile  gemolt uff extra Karte-Matrial  die Bach entlang im Lautertal.  Die Luft war stinkig, weil ken Kat  im Auspuffrohr dringstocke hat.  Un krigscht am Weg Hunger un Dorscht,  hoscht Luscht uff Woi un Weck un Worscht,  zahlscht hier mit Mark un newedra(n)  krigschts gleiche Zeig bloß gege Francs.  Jetzt is des  annerscht, was e Glick,  die Mensche un die Politik  sin eenisch jetzt, europa-weit:  Mer zahlt mit EURO, liewe Leit!